བྱས། །མཚན་དཔེའི་རི་མོ་བཀྲ་བའི་སྣང་
བརྙན་དང༌། །བྱིན་རླབས་གཟི་འོད་འབར་བའི་མཆོད་སྡོང་ཆེ། །དེ་དག་བཞུགས་
ཡུལ་བཀོད་པས་མཛེས་པ་སོགས། ། ལྷར་བཅས་འགྲོ་བའི་བསོད་ནམས་ཞིང་དུ་
བསྐྲུན། །དེ་ལྟའི་གཏོང་བ་ཡངས་པའི་རླབས་ཀྱི་འཕྲེང༌། །གྲངས་མེད་གཡོ་བ་ངོ་
མཚར་རྒྱ་མཚོའི་གཏམ། ། གླེང་བས་གཟུར་གནས་བློ་ལ་དགའ་བསྐྱེད་ཀྱང་། །
ཕྱོགས་ལྷུང་ཁྲོན་པའི་རུས་སྦལ་སྙིང་རྩ་འདར། །མགོན་ཁྱོད་ཉེར་ཞིའི་དབྱིངས་སུ་
མཉམ་བཞག་ཀྱང༌། །ཐུགས་བསྐྱེད་རྒྱ་མཚོ་བསྲུབས་པའི་སྙིང་པོ་སྐྱེས། །མཆོད་
སྡོང་ཡིད་བཞིན་ནོར་བུ་ཟུང་འདི་ཡིས། ། ས་གསུམ་འགྲོ་ལ་ཕན་བདེའི་འདོད་པ་
འཛོ། །ཞེས་དུས་གསུམ་རྒྱལ་བ་ཀུན་གྱི་སྤྱི་གཟུགས་བཀའ་དྲིན་གསུམ་ལྡན་རྗེ་བཙུན་
བླམ་ཐམས་ཅད་མཁྱེན་པ༧དྷརྨ་བྷ་དྲ་དཔལ་བཟང་པོའི་རྣམ་པར་ཐར་པ་ཞྭ་སེར་
བསྟན་པའི་མཛེས་རྒྱན་ཞེས་བྱ་བ་ལས། དགོངས་རྫོགས་ཇི་ལྟར་བསྒྲུབས་པའི་སརྒ་
སྟེ་བཅུ་གཅིག་པའོ། །
སླར་ཡང་སྨྲས་པ། ཕུན་ཚོགས་ལོངས་སྤྱོད་ཟད་མི་ཤེས་པ་ནམ་མཁའི་མཛོད་
སྒོ་ཕྱེ་བའི་དབུས། །བདེ་ཆེན་ཡེ་ཤེས་རྣམ་མི་རྟོག་པའི་རང་སྣང་ལས་གྲུབ་གཞལ་
མེད་ནང༌། །གྲངས་མེད་དཔའ་བོ་མཁའ་འགྲོའི་འཁོར་ཚོགས་ཀུན་བཟང་གཏམ་
གྱིས་རངམཛད་པ། །ཧེ་རུ་ཀ་དངོས་དྷརྨ་བྷ་དྲར་སླར་ཡང་གུས་པའི་ཕྱག་བགྱིད་
དོ། །བདེ་སྟོང་རོ་མཉམ་ཡེ་ཤེས་རྡོ་རྗེས་ཀུན་རྟོག་རླུང་གི་དགྲ། །གཉིས་སྤང་ལམ་
དུ་བཅོམ་པའི་དགེ་མཚན་རིགས་རྣམས་ཐམས་ཅད་ལ། །དབང་བསྒྱུར་ཡན་ལག་
247

རིན་ཆེན་བདུན་ལྡན་ཟུང་དུ་འཇུག་པའི་སྐུ། །དང་པོའི་མགོན་པོར་བཞེངས་པ་དེ་ནི་
བདག་གི་བླ་མ་སྟེ། །ཤེས་བྱའི་དངོས་ཀུན་མཁྱེན་པའི་མེ་ལོང་ལ་རྫོགས་ཀྱང་། །འགྲོ་
ལ་བརྩེ་བའི་སྤྱན་རས་གཟིགས་པ་མི་འགོག་པར། །གང་འདུལ་སྤྲུལ་པ་འབུམ་ཕྲག་སྤྲོ་
དང་སྡུད་པ་ལས། །འདི་ན་ཀུན་མཁྱེན་དྷརྨ་བྷ་དྲ་ཞེས་སུ་གྲགས། །ཚོགས་གཉིས་
རིན་ཆེན་རིན་ཐང་ཆེ་བའི་ཁམས། །གསང་གསུམ་རྒྱན་གྱི་འཁོར་ལོར་འབར་བ་ཡིས།
།སྲིད་པའི་སྐྱོན་བརྒྱ་ཟིལ་དུ་གནོན་པ་ཁྱོད། །རྣམ་འདྲེན་རྒྱལ་བ་ཡིས་ཀྱང་བསྔགས་
པར་འོས། །མ་རིག་གིས་བསྐྱེད་ལས་དང་ཉོན་མོངས་པའི། །ཡལ་ག་ཕྱོགས་ཀུན་དྲ་
བར་འཛིངས་པ་ལ། །སྲེད་ལེན་རླུང་གིས་བུས་པའི་སྡུག་བསྔལ་མ། །རྒྱུན་མི་ཆད་དུ་
འབར་བ་འཁོར་བའི་ནགས། །ཁྱད་པར་སྙིགས་མའི་རྒུད་པ་རྣམ་ལྔ་ཡི། །མུན་པ་
དར་ལ་དྲག་པའི་ཁ་རླངས་ཅན། །དུས་ཀྱི་ཐ་མ་མཚན་མོའི་ལམ་རིང་པོར། །བསྟན་
འགྲོའི་ཕན་བདེའི་པདྨ་གཉིད་དུ་ཡུར། །འདི་འདྲའི་བླང་དོར་འཁྲུལ་པའི་ཁྱིམ་
གཅིག་ཏུ། ། གདུལ་དཀའ་སྐྱོན་གྱི་དངོས་པོ་ཀུན་ཉལ་ཁྲོད། །སྙིང་སྟོབས་གོ་ཆ་
བརྟན་པོར་འགོས་པ་ཡི། །རྒྱལ་སྲས་ཆེན་པོ་རྣམས་ཀྱང་འཇུག་མ་ནུས། །དེ་ཚེ་རྒྱལ་
ཀུན་གཅིག་ཏུ་བགྲོས་པའི་རྨད་བྱུང་འཕྲིན་ལས་ཀྱི། །རང་གཟུགས་ལྗོན་པ་རླབས་
ཆེན་ཐུགས་བསྐྱེད་མ་ལ་ཡར་འཁྲུངས་པ། །རིས་མེད་བསྟན་འགྲོའི་ཕན་བདེ་སྤེལ་
བའི་གྲིབ་བསིལ་མཐོ་བ་ཅན། །དྲན་པ་ཡིས་ཀྱང་སྲིད་པའི་གདུང་འཕྲོག་ཁྱོད་ཀྱིས་
ཞིང་འདི་བཟུངས། །ཕན་བདེའི་སྣང་བ་འབུམ་རྒོད་པའི། །ལུང་རྟོགས་བསྟན་པའི་
ཉི་ཟླ་ཟུང༌། །རྣམ་མང་རྒུད་པའི་སྒྲ་གཅན་གྱིས། །ཟས་སུ་བྱེད་ལ་མངོན་ཕྱོགས་
པ། །མགོན་འདིའི་ཐུགས་བསྐྱེད་བདེན་པའི་ཚིག །ཚོགས་གཉིས་དཔལ་གྱིས་རྔམ་
པའི་སྒྲས། །རྒུད་པའི་ལྷ་མིན་རིང་བསྐྲད་ནས། །རྒྱལ་བསྟན་འོད་ཀྱིས་འཇིག་རྟེན་
བཀངས། །ཁྱད་པར་བློ་བཟང་རྒྱལ་བ་ཡི། །རྨད་བྱུང་ལེགས་བཤད་མཛོད་ཀྱི་སྒོ། །
ཆེན་པོར་རློམ་པ་ཕལ་མོ་ཆེའི། ། བློ་གྲོས་སོར་མོས་མ་ཕྱེད་པ། ། འདི་ཡིས་རྣམ་
དཔྱོད་ལྡེ་མིག་གིས། །དཀའ་གནད་སྒོ་འཕར་བརྒྱ་ཕྱེ་སྟེ། །སྔོན་མེད་ལེགས་བཤད་
ནོར་མང་གིས། །སྐལ་བར་ལྡན་ལ་མཆོག་སྦྱིན་བྱས། །གང་འཚམས་ཐབས་མཁས་
248

།འདི་ན་བློ་
མཛད་པ་ནི། །སེམས་ཅན་ཁམས་ཀྱི་ཚད་སོང་བས། །ཆེར་སྙིགས་མུན་པའི་མངལ་
གནས་པའང་། །སྒྲོན་མེའི་བཀལ་བ་བཟང་པོར་བྱས། །དེ་ལྟར་བསྔགས་འོས་དམ་
པའི་ཡོན་ཏན་རིན་ཐང་ཆེན་པོས་ལྕི་བའི་མདངས། །སྙན་ངག་ཉམས་ཀྱི་འོད་བརྒྱར་
གྲོལ་བའི་རྟོགས་བརྗོད་ཡིད་བཞིན་ནོར་བུ་ནི། །མཉམ་མེད་ཞྭ་སེར་བསྟན་པའི་རྒྱལ་
མཚན་མཛེས་པའི་རྒྱན་དུ་བཀོད་པ་ལས། །འགྲོ་ལ་ཕན་བདེ་ཡིད་བཞིན་འཇོ་བའི་
བྱིན་རླབས་དགའ་སྟོན་ལ་རོལ་ཅིག །པདྨའི་རྫིང་བུར་བུང་བ་གླུ་དབྱངས་ལེན། །
ཡིད་འོང་ནགས་སུ་རྨ་བྱ་ཟློས་གར་སྒྱུར། །དེ་བཞིན་རྟོགས་བརྗོད་མཛེས་པའི་ཆས་
ཞུགས་ནས། །སྨྲ་མཁན་བདག་གིས་དགའ་བའི་དབྱངས་འདི་བསྒྲགས།
གྲོས་མི་ཤེས་འཁྲུལ་པའི་རྒྱར། །ཚུད་ལས་བརྡ་ཆད་ཙམ་གྱི་གོམས་པའི་སྟབས། །
འཁྱོག་པོར་འགོད་ཀྱང་རྩོམ་པའི་ཐང་ཡངས་པོར། །དཀྱུས་ཐོག་གཅོད་པར་འདོད་
པ་མང་ཞིག་མཐོང་། །ཉམས་བརྒྱད་ཚོན་གྱིས་ཕྱེ་བ་དབྱངས་ཅན་མའི། །རིག་པ་བླ་
ན་མེད་པའི་མེ་ཏོག་གི །ཟས་ཅན་ཁྱུ་ལས་ཡར་བ་ཉི་ཚེ་བས། །གྲོང་གཏམ་རྐང་པར་
བཅད་ལའང་མཚར་དུ་འཛིན། །འོན་ཏེ་ཡོན་ཏན་རིན་ཐང་གིས་ཚེ་བ། །དམ་པའི་
རྟོགས་བརྗོད་ངོ་མཚར་ནོར་བུའི་འཕྲེ འེ་འཕྲེང་། །ཉམས་ལྡན་སྙན་ཚིག་གསེར་གྱི་སྐུད་པ་
ལས། །གྲོང་པའི་ཚིག་གི་སྲད་བུར་བལྟར་ཅི་འོས། །སྙན་ཚིག་རིན་ཆེན་གཅལ་དུ་
བཀྲམས་པ་དང༌། །གྲོང་གཏམ་གོར་མ་བྱུར་བུར་སྤུངས་པ་གཉིས། །བློ་མིག་ལྡོངས་
ལ་རྣམ་དབྱེ་མ་མཆིས་ཀྱང༌། །དཔྱོད་ལྡན་མཁས་ལ་ཁྱད་པར་ཤིན་ཏུ་ཆེ། །དབྱངས་
ཀྱི་རྒྱལ་མོའི་བང་མཛོད་ལས་བླངས་པའི། །སྙན་ཚིག་རིན་ཆེན་རྣ་རྒྱན་ཡིད་འོང་
བ། །འདི་ཀོ་བློ་མིག་གཙང་བའི་མཁས་པ་ཡི། །རྣ་ལུང་མཛེས་པར་བྱེད་པའི་རྒྱན་
གཅིག་ཡིན། །དེ་ཕྱིར་ལོངས་སྤྱོད་འཁོར་ལོའི་དཀྱིལ་འཁོར་ནས། །སྙན་པའི་རྒྱུད་
ཀྱི་བྱེ་བྲག་གཅིག་ལ་ཡང་། །དོན་གྱི་རོ་མཆོག་མི་འདྲའི་ཁྱད་པར་ཅན། །རྟོགས་
བརྗོད་བཻཌཱུར་རྒྱུད་མང་བདག་གིས་བརྡུངས། །སྲས་བཅས་རྒྱལ་བའི་གསང་གསུམ་
ངོ་མཚར་ཆབ། །མཐའ་དག་ཁྱོད་ཀྱི་འཕྲིན་ལས་སྣོད་གཅིག་ཏུ། །འཁྱིལ་བའི་དགེ་
མཚན་ཀུན་མཁྱེན་རྒྱལ་བས་ཀྱང༌། །བསྐལ་པའི་བར་དུ་བརྗོད་པར་ག་ལ་ནུས། །
249

འོན་ཀྱང་རྨད་བྱུང་མཛད་པའི་ཆུ་གཏེར་ལས། །བུམ་གང་ཙམ་ཞིག་ངལ་བ་བརྒྱས་
བླངས་ཏེ། །མཆོད་གནས་བླ་མ་མཆོག་གི་སྤྱན་སྔ་རུ། །ཀུན་བཟང་མཆོད་པའི་ཡོན་
དུ་སྦྲེངས་ཏེ་དབུལ། །དེ་ལས་འོངས་པའི་རྣམ་དཀར་དགེ་བའི་མཐུས། །འགྲོ་ཀུན་
སྲིད་པའི་ཆུ་བོ་རབ་མེད་ལས། །བླ་མེད་སྐུ་གསུམ་རིན་ཆེན་གླིང་མཆོག་ཏུ། །སྒྲོལ་
བའི་གྲུ་གཟིངས་ཆེན་པོར་བདག་གྱུར་ཅིག
།ཁྱད་པར་རྗེ་བཙུན་མཁྱེན་པའི་གཏེར་
གྱི་དྲི་མེད་ཞལ་ལུང་རིན་ཆེན་མང་། །རྒྱལ་བ་གཉིས་པའི་རྨད་བྱུང་མཁྱེན་རབ་
གསེར་གྱི་ཉག་ཐག་ལ་དྲངས་པའི། །སྔོན་མེད་མདོ་སྔགས་ཆོས་ཚུལ་དོ་ཤལ་སྲིད་ན་
མཚུངས་ཟླ་མེད་པ་འདི། ། གངས་ཅན་བསྟན་འགྲོ་མཛེས་པའི་རྒྱན་དུ་ནམ་ཡང་
ཉམས་པ་མེད་གྱུར་ཅིག །དེ་ལྟར་རིང་ལུགས་ཉི་མ་འབར་བའི་འོད། །བཤད་སྒྲུབ་
མེ་ཤེལ་འཕྲུལ་གྱིས་དྲངས་པའི་མེས། །རྒུད་པའི་ཚང་ཚིང་སྲེག་མཛད་སྐྱེས་ཆེན་
ཀུན། །དམ་ཆོས་འཛིན་ལ་རྨད་བྱུང་མཐུ་ལྡན་ཤོག །ཐོས་བསམ་སྒོམ་པའི་མེ་ཏོག་
རབ་འབར་ཞིང༌། །རྣམ་དག་བསླབ་གསུམ་ཡིད་འོང་དྲི་བསུང་ཅན། །འཕགས་
ཚོགས་འདུས་སྡེའི་ཨུ་ཏྤལ་གསར་པ་ཡིས། །ཆོས་སྡེའི་མཚོ་ཀུན་ཡོངས་སུ་གང་བར་
ཤོག །མཐའ་བྲལ་འཇིག་རྟེན་འཆི་བ་མེད་པའི་ལམ། །མི་མཐུན་ཉེར་འཚེའི་སྤྲིན་
གྱིས་མ་གཡོགས་པར། །བདེ་སྐྱིད་ཉི་མའི་སྣང་བ་འབར་བ་ལ། །དགའ་མགུར་སྤོང་
བའི་སྐལ་བཟང་ངོམས་པར་ཤོག །བདག་ཀྱང་དེང་ནས་སྐྱེ་འཕྲེང་ཐམས་ཅད་དུ། །
རྣམ་འདྲེན་བླ་མའི་ཞབས་སེན་ནོར་བུའི་འོད། །སྤྱི་བོར་འབབ་པའི་སྐལ་བཟང་མི་
གཏོང་བར། །ལེགས་བཤད་འདོད་རྒུའི་ཆར་གྱིས་ཚིམས་པར་ཤོག །རིན་ཆེན་སྣ་
བཞིའི་རང་བཞིན་ལྷུན་པོ་ཡིས། །ཆུ་གཏེར་སྨད་གཡོགས་བཀྲོལ་མིན་དེ་སྲིད་དུ། །
རྟོགས་བརྗོད་མེ་ཏོག་འཕྲེང་བ་འདི་ཡིས་ཀྱང༌། །ཞྭ་སེར་བསྟན་པའི་མཆོད་སྡོང་
མཛེས་པར་ཤོག །བླ་མའི་རྣམ་ཐར་འདྲི་ཀློག་བྱེད་པ་ཀུན། །བླ་མའི་བྱིན་རླབས་
བདུད་རྩིས་སྙིང་མྱོས་ཏེ། །བླ་མའི་རྣམ་ཐར་རྗེས་སུ་ལེགས་བསླབས་ནས། །བླ་མའི་
ཞིང་དུ་ཐོགས་མེད་བགྲོད་པར་ཤོག །མཆོག་གསུམ་བྱིན་རླབས་ཆུ་འཛིན་ཕང་ཕུང་
འཁྲིགས། །དྲང་སྲོང་བདེན་པའི་དབྱར་གྱི་རྔ་ཆེན་བརྡུངས། །ཆོས་སྲུང་འཕྲིན་ལས་
250

གློག་འོད་རབ་བཞད་ནས། །སྨོན་པའི་ལོ་ཏོག་འབྲས་བུས་ཕྱུག་གྱུར་ཅིག །ཕན་བདེ་
ཀུན་འབྱུང་རྒྱལ་བསྟན་ཏི་སེ་ལས། །ཆོས་ནོར་འདོད་ཐར་ཆུ་བོ་རྣམ་པ་བཞི། །རྒྱུན་
མི་འཆད་དུ་བབས་པའི་མཐུ་དཔལ་གྱིས། །བཀྲ་ཤིས་རྒྱ་མཚོ་བླ་ན་འཕྱུར་གྱུར་ཅིག
།ཅེས་དུས་གསུམ་རྒྱལ་བ་ཀུན་གྱི་སྤྱི་གཟུགས་བཀའ་དྲིན་གསུམ་ལྡན་རྗེ་བཙུན་བླ་མ་
ཐམས་ཅད་མཁྱེན་པ་དྷརྨ་བྷ་དྲ་དཔལ་བཟང་པོའི་རྣམ་པར་ཐར་པ་ཞྭ་སེར་བསྟན་
པའི་མཛེས་རྒྱན་ཞེས་བྱ་བ་འདི་ནི། རྗེ་བཙུན་བླ་མ་དེ་ཉིད་ཞིང་གཤེགས་ནས་རིང་
པོར་མ་ལོན་པར་བདག་ཉིད་ནས་ཐུགས་སྲས་རྗེ་གྲུ་འཛིན་པ་ཆེན་པོ་ལ་རྣམ་ཐར་རྒྱས་
བསྡུས་ཇི་ལྟར་འཚམས་པ་ཞིག་བཀའ་རྩོམ་གསོལ་འདེབས་ཞུས་པར། ངོས་རྩོམ་པ་
ཐོན་དཀའ་ཞིང་ན་རྒས་ལུས་གཅོང་སྟབས་དེ་འདྲའི་རེ་བ་མེད་པར་མ་ཟད། རྣམ་
ཐར་རྩོམ་པ་པོ་དེ་ངས་བྱས་ན་གཞན་དང་གཞན་ལས་ཀྱང་ཁྱོད་རང་འོས་པ་ཡིན་ཚུལ་
ཕེབས་ཤིང༌། དེ་རྗེས་ཐོབ་རྒྱལ་བླ་མ་ཪིན་པོ་ཆེཪ་གསོལ་འདེབས་ཞུ་རྩིས་རུང་།
རྣམ་ཐར་ས་བོན་གང་ཞིབ་བཀའ་དྲིན་ཆེ་ནས་ངོ་ཐོག་རྩོམ་རྒྱུ་བདག་ལ་གསུང་ནན་ཆེ་
བ་དང༌། རྗེ་བཙུན་ཐམས་ཅད་མཁྱེན་པ་ཆེན་པོ་དེ་ཉིད་ཀྱི་ཡེ་ཤེས་དངོས་སུ་ཞུགས་
པའི་སྣང་བརྙན་རིན་པོ་ཆེའི་སྐུ་མདུན་དུ་ཐུན་མོང་ནས་གསོལ་བ་རྩེ་གཅིག་ཏུ་བཏབ་
སྟེ་བརྟག་བསྒྲིལ་ཞུས་པར་ཡང་བདག་ཅག་བབས་པ་ཞིག་བྱུང་བའི་ཁར། ཁྱབ་
བདག་འཁོར་ལོའི་མགོན་པོ་ཐུགས་སྲས་རི་སྦུག་སྤྲུལ་པའི་སྐུ་བློ་གསལ་བསྟན་སྐྱོང་
དཔལ་བཟང་པོའི་ཞལ་སྔ་ནས་ལྷ་རྫས་དྲི་མེད་དང་གསེར་དངུལ་གྱི་གནང་སྐྱེས་གྱ་
ནོམས་པ་དང་བཅས་རྣམ་ཐར་ཇི་ལྟར་འཚམས་པ་ཞིག་རྩོམས་ཤིག་པའི་བཀའི་མེ་
ཏོག་སྤྱི་བོར་ལྷུངས་པ་དང༌་། དེ་མཚུངས་རྗེ་བཙུན་རེད་མདའ་བ་ཆེན་པོའི་གདུང་
བརྒྱུད་དྲི་མ་མེད་ཅིང་མང་ཐོས་སྒྲུབ་པ་ལ་གཞོལ་པའི་ཐུགས་སྲས་བླ་མ་དགེ་སློང་ཡེ་
ཤེས་ཆོས་འཕེལ་ལགས་ནས་ཀྱང་གནང་རྟེན་སྤོམ་མཐོ་བ་དང་བཅས་ནན་བསྐུལ་
མཛད་ཅིང་། གཞན་ཡང་ཞལ་སློབ་སྦྱིན་བདག་མང་པོས་རིམ་པར་བསྐུལ་མ་མཛད་
ཐོག །རང་ཉིད་ཀྱང་ཚེ་རབས་ཀུན་ཏུ་ཐུགས་རྗེའི་བདག་ཉིད་རྗེ་བཙུན་བླ་མ་དེ་ཉིད་
ཀྱི་ཞབས་རྡུལ་དྲི་མ་མེད་པ་འབྲལ་མེད་གཙུག་གི་རྒྱན་དུ་བསྟེན་པའི་སྐལ་བ་བཟང་
251

པོར་འགྱུར་ཕྱིར། རྗེ་བཙུན་བླ་མ་དེ་ཉིད་ཀྱི་དབོན་རིགས་སུ་གྱུར་ཅིང་ཆུང་ངུའི་དུས་
ནས་ཐུགས་རྗེ་ཆེན་པོས་མཉེས་བཞིན་རྗེས་སུ་བཟུང་བའི་བཀའ་འབངས་ཀྱི་ཐ་ཤལ་
བཙུན་གཟུགས་སྙོམ་ལས་པ་དབྱངས་ཅན་གྲུབ་པའི་རྡོ་རྗེའམ། མིང་གཞན་བློ་བཟང་
ཆོས་འཕེལ་དང༌། འཇམ་དབྱངས་རྡོ་རྗེར་ཡང་འབོད་པས་ཐོབ་རྒྱལ་བླ་མ་རིན་པོ་ཆེ་
ནས་གནང་བའི་ས་བོན་ལ་རྩ་གཞི་བཟུང་། བསན་ཡིག་དང་བསྙེལ་ཐོར་གསལ་བ་
དང་རང་ཉིད་ཀྱི་བློ་ཡུལ་དུ་ངེས་པ་རྣམས་ཀྱིས་ཟུར་བརྒྱན་ཏེ་སྒྲོ་སྐུར་དང་བྲལ་བར་ཆུ་
བྱི་ཧོར་ཟླ་ལྔ་པའི་དམར་ཕྱོགས་རྒྱལ་བ་གཉིས་པ་པ་སངས་ནམ་གྲུའི་འགྲུབ་སྦྱོར་ཐོག་
རྩོམ་པའི་དབུ་བཙུགས་ཀྱང་། བར་སྐབས་སུ་གཡེང་བ་སྣ་ཚོགས་ཀྱིས་རིམ་འགྱངས་
སུ་གྱུར་བ་ལས། ཉེ་ཆར་སྲིན་པོ་ཞེས་པ་ཤིང་མོ་ཡོས་ཀྱི་ལོ། དུས་ཀྱི་འཁོར་ལོའི་དུས་
ཚིགས་ཀྱི་ཐོག་མ། དྲི་ཞིམ་ལྡན་གྱི་ཟླ་བའི་དཀར་ཕྱོགས་དགའ་བ་དང་པོ། བཀྲ་ཤིས་
ཚངས་པའི་དབྱུ་གུ་ཐོགས་པའི་འཆི་མེད་འགྲུབ་པའི་སྦྱོར་བའི་འཕྲོད་སྦྱོར་ཕུན་སུམ་
ཚོགས་པའི་ཉིན་བཞད་དངུལ་ཆུ་རི་ཁྲོད་དགའ་ལྡན་རྩེའི་རྗེ་བཙུན་བླ་མ་དེ་ཉིད་ཀྱི་
གཟིམ་ཕུག་རྡོ་རྗེའི་ཕོ་བྲང་དུ་གྲུབ་པར་བགྱིས་པ་འདིས་ཀྱང་སྐྱེ་བའི་འཕྲེང་བར་རྗེ་
བཙུན་བླ་མ་དེ་ཉིད་ཀྱིས་ད་ལམ་ལྟར་མཉེས་བཞིན་རྗེས་སུ་འཛིན་པར་གྱུར་ཅིག །
སརྦ་དི་ཀྵུ་བིསྟྭ་ར་བྷ་ཝ་ནྟུ། །